
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 758 


15 Ιουνίου 2001 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Τροποποίηση απόφασης του Προέδρου της Βουλής 
περί αναπροσαρμογής ορίων για απευθείας ανά¬ 
θεση και πρόχειρο διαγωνισμό. 1 

Τύπος και περιεχόμενο απόφασης ένταξης πράξης σε 
επιχειρησιακό πρόγραμμα του ΚΠΣ 2000-2006, 
σύμφωνα με το άρθρο 5, παρ. 3 του Ν. 2860/2000. 2 

Καθορισμός αμοιβήςτου Προέδρου καιτου Διευθύνοντος 
Συμβούλου και αποζημίωσης των μελών του Διοικητι¬ 
κού Συμβουλίου της Ανώνυμης Εταιρείας με την επω¬ 
νυμία «Ανώνυμη Εταιρεία Προβολήςτης Ελληνικής Πο¬ 
λιτιστικής Κληρονομιάς Α.Ε.» καθώς και της Εκτελεστι¬ 


κής Επιτροπής του Δ.Σ. της ανωτέρω Εταιρείας. 3 

Ομόλογα συνταξιούχων Βουλευτών - Δικαστικών. 4 

Παροχή της εγγύησης του Ελληνικού Δημοσίου στην 
Ευρωπαϊκή Τράπεζα Επενδύσεων για κάλυψη δα¬ 
νείου της στη ΔΕΗ ποσού 43.140.132 ΕΥΡΩ (ισοτί¬ 
μου των 14,7 δις δραχμών). 5 


Έγκριση μετακίνησης εκτός έδρας καθ’ υπέρβαση 
στους υπαλλήλους μελών της Α' Ο.Ψ.Σ.Ε.Τ. (Ομά¬ 
δα Ψυχοκοινωνικής Στήριξης Επαρχιακού Τύπου. 6 
Καθορισμός ανωτάτου ορίου έκδοσης εγγυητικών επι¬ 
στολών από την Συνεταιριστική Τράπεζα Νομού 


Κοζάνης ΣΥΝ.ΠΕ. 7 

Συπλήρωση της Φ.152/Β6/1504/23.5.2001 (ΦΕΚ 659- 
Β') Υπουργ.Απόφασης "πρόσβαση στην τριτοβάθ¬ 
μια εκπ/ση αποφοίτων Β/θμιας Εκπ/σης που υπά¬ 
γονται στις ειδικές κατηγορίες κ.λ.π.". 8 


ΑΠΟΦΑΣΕΙ Σ 

Αριθ. 2958 (1) 

Τροποποίηση απόφασης του Προέδρου της Βουλής περί 
αναπροσαρμογής ορίων για απευθείας ανάθεση και 
πρόχειρο διαγωνισμό. 

Ο ΠΡΟΕΔΡΟΣ ΤΗΣ ΒΟΥΛΗΣ 

Έχοντας υπόψη: 

1. Τις διατάξεις των άρθρων 1 και 143 παρ. 2 του Κανο¬ 
νισμού της Βουλής (Μέρος Β' -ΦΕΚ51/Α/97). 


2. Την 686/504/15.2.99 (ΦΕΚ 141/Β/18.02.99) απόφασή 
μας. 

3. Την ανάγκη αναπροσαρμογής των ποσών μέχρι των 
οποίων επιτρέπεται η σύναψη συμβάσεων προμήθειας 
προϊόντων, αποφασίζουμε: 

Τροποποιούμε την απόφασή μας 686/504/15.2.99 (ΦΕΚ 
141/Β/18.2.99) και ορίζουμε, προκειμένου για προμήθειες 
προϊόντων, παροχής υπηρεσιών ή εκτελέσεων έργων, 
αντί του ποσού των δέκα πέντε εκατομμυρίων 
(15.000.000) δραχμών, που αναφέρεται σ’ αυτήν, το ποσό 
των είκοσι πέντε εκατομμυρίων (25.000.000) δραχμών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουνίου 2001 

Ο ΠΡΟΕΔΡΟΣ ΤΗΣ ΒΟΥΛΗΣ 

ΑΠΟΣΤΟΛΟΣ ΧΡ. ΚΑΚΛΑΜΑΝΗΣ 
-♦- 

Αριθ. 18527/ΓΔΑΠΠΠΔΕ 156 (2) 

Τ ύπος και περιεχόμενο απόφασης ένταξης πράξης σε 
επιχειρησιακό πρόγραμμα του ΚΠΣ 2000-2006, σύμ¬ 
φωνα με το άρθρο 5, παρ. 3 του Ν. 2860/2000. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις του άρθρου 29 Ατού Ν. 1558/85 «Κυ¬ 
βέρνηση και Κυβερνητικά Όργανα» (ΦΕΚ 137/Α') όπως 
συμπληρώθηκε με το άρθρο 27 του Ν. 2081/92 (ΦΕΚ 
154/Α') και τροποποιήθηκε με το άρθρο 1 παρ.2α του Ν. 
2469/97 (ΦΕΚ 38/Α'). 

2. Την Κοινή Απόφαση του Πρωθυπουργού και του 
Υπουργού Εθνικής Οικονομίας με αρ. 27081 ΔΙΟΕ 
540/27.7.2000 «Καθορισμός αρμοδιοτήτων των Υφυ¬ 
πουργών Εθνικής Οικονομίας» (ΦΕΚ 970/τ. Β73.8.2000). 

3. Το άρθρο 5 παράγραφος 3 του Ν. 2860/2000 (ΦΕΚ 
251/Α714-11-200). 

4. Την Απόφαση της Ευρωπαϊκής Επιτροπής (2000) 
3405/28-11 -2000 που αφορά την έγκριση του Κοινοτικού 
Πλαισίου Στήριξης για τις κοινοτικές διαρθρωτικές πα¬ 
ρεμβάσεις στις Περιφέρειες που υπάγονται στο στόχο 
αριθμ.1 στην Ελλάδα. 
































10610 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5. Την ανάγκη καθορισμού του τύπου και του περιε¬ 
χομένου της Απόφασης ένταξης των πράξεων στα μέ¬ 
τρα του Επιχειρησιακού Προγράμματος (Ε.Π.), που εκ- 
δίδεται από τον Γενικό ή Ειδικό Γραμματέα στην αρμο¬ 
διότητα του οποίου υπάγεται η Ειδική Υπηρεσία 
Διαχείρισης του Επιχειρησιακού Προγράμματος και 
απευθύνεται στον φορέα στην ευθύνη του οποίου υπά¬ 
γεται η εκτέλεση της πράξης, ο οποίος είναι και ο τελι¬ 
κός δικαιούχος κατά την έννοια του άρθρου 1 του Ν. 
2860/2000 (9παρ. ιβτου κανονισμού (ΕΚ) 1260/99), κα¬ 
θώς και τους όρους ένταξης και τις υποχρεώσεις των 
τελικών δικαιούχων όπως περιγράφονται στα παρακά¬ 
τω άρθρα, αποφασίζουμε: 

Άρθρο 1 

Τύπος της Απόφασης ένταξης 

Η Απόφαση ένταξης συγκροτείται από τα παρακάτω μέ- 
ρη: 

1. Τηνταυτότητα της Απόφασης. 

2. Τις διατάξεις που ο υπογράφων την Απόφαση έχει 
υπόψη του για την έκδοσή της και ισχύουν κατά την εφαρ¬ 
μογή της. 

3. Την περιγραφή του αντικειμένου της Απόφασης. 

4. Τους όρους ένταξης της πράξης και τις υποχρεώσεις 
του τελικού δικαιούχου όπως προσδιορίζονται στο άρθρο 
2 παρ.3 και 4 της παρούσας. 

Άρθρο 2 

Περιεχόμενο της Απόφασης ένταξης 

I. Η ταυτότητα της Απόφασης. 

Στο μέρος αυτό σημειώνονται: 

1. Η εκδίδουσα την Απόφαση Ειδική Υπηρεσία Διαχείρι¬ 
σης του Επιχειρησιακού Προγράμματος (διαχειριστική 
αρχή του Ε.Π.). 

2. Η πλήρης ταχυδρομική διεύθυνση της Ειδικής Υπη¬ 
ρεσίας Διαχείρισης του Επιχειρησιακού Προγράμματος. 

3.0 αρμόδιος ή οι αρμόδιοι υπάλληλοιτης Ειδικής Υπη¬ 
ρεσίας Διαχείρισης του Επιχειρησιακού Προγράμματος 
για την παροχή πληροφοριών σε σχέση με την Απόφαση 
αυτή. 

4. Οι αριθμοί τηλεφώνων επικοινωνίας (τηλέφωνο και 
τηλεομοιοτυπία) καθώς και η ηλεκτρονική διεύθυνση επι¬ 
κοινωνίας (θ-πιαίΙ) εφ’ όσον υπάρχει. 

5. Η ημερομηνία έκδοσης της Απόφασης . 

6. Ο αριθμός ταυτοποίησης της Απόφασης (πρωτοκόλ¬ 
λου). 

7. Η επωνυμία του τελικού δικαιούχου στον οποίο απευ¬ 
θύνεται η Απόφαση. 

8. Η πλήρης ταχυδρομική διεύθυνση του τελικού δικαι¬ 
ούχου . 

9. Οι Υπηρεσίες στις οποίες κοινοποιείται η Απόφαση 
και οι πλήρεις ταχυδρομικές διευθύνσεις τους και ιδίως η 
Υπηρεσία που είναι αρμόδια για την εγγραφή των ανα¬ 
γκαίων πιστώσεων στον κρατικό προϋπολογισμό, η Αρχή 
Πληρωμής και η Διαχειριστική Αρχή του ΚΠΣ. 

II. Οι διατάξεις που ο εκδίδωντην Απόφαση έχει υπόψη 
του για την έκδοσή της και ισχύουν κατά την εφαρμογή της. 

Στο μέρος αυτό της Απόφασης αναφέρονται οι νό¬ 
μοι, οι κανονιστικές πράξεις και οι εξουσιοδοτικές δια¬ 
τάξεις για την έκδοση της Απόφασης, το αποτέλεσμα 
της αξιολόγησης της πράξης από τη διαχειριστική αρ¬ 


χή του Ε.Π. καθώς και οι γνωμοδοτήσεις της Διαχειρι¬ 
στικής Αρχής του ΚΠΣ και των αρμοδίων Υπουργείων 
και ιδίως: 

1. Οι διατάξεις του Ν. 2860/2000 «Διαχείριση, παρακο¬ 
λούθηση και έλεγχος του Κοινοτικού Πλαισίου Στήριξης 
και άλλες διατάξεις». 

2. Η Απόφαση της ΕπιτροπήςτωνΕ.Κ. Ε(2000) 3405/28- 
11-2000, σχετικά με την έγκριση του Κοινοτικού Πλαισίου 
Στήριξης για τις κοινοτικές διαρθρωτικές παρεμβάσεις 
στις περιφέρειες που υπάγονται στο στόχο αριθ.1 στην 
Ελλάδα. 

3. Η κοινή υπουργική απόφαση συγκρότησης της Ειδι¬ 
κής Υπηρεσίας Διαχείρισης του Επιχειρησιακού Προ¬ 
γράμματος . 

4. Η απόφαση ορισμού του Γενικού ή Ειδικού Γραμμα¬ 
τέα, ο οποίος υπογράφει την Απόφαση ένταξης. 

5. Η Απόφαση της Επιτροπής των Ε.Κ., με την οποία 
εγκρίνεται το Επιχειρησιακό Πρόγραμμα και καθορίζεται 
η συνδρομή των διαρθρωτικών Ταμείων ΕΤΠΑ, ΕΚΤ, ΕΓ- 
ΤΠΕ-Π καιΧΜΠΑ. 

6. Το Συμπλήρωμα Προγραμματισμού όπως εγκρίθηκε 

με την υπ’ αριθμ.απόφαση της Επιτροπής Παρακο¬ 

λούθησης του Προγράμματος και ειδικά το τμήμα που 
αναφέρεται στο μέτρο που εντάσσεται η αναφερόμενη 
στην Απόφαση πράξη. 

7. Τα ειδικά κριτήρια επιλογής των πράξεων στο συγκε¬ 
κριμένο μέτρο όπως καθορίστηκαν στην με αριθμό. 

απόφαση της Επιτροπής Παρακολούθησης του Προ¬ 
γράμματος. 

8. Ο αριθμός πρωτοκόλλου και ημερομηνία πρόσκλη¬ 
σης εκδήλωσης ενδιαφέροντος προς τους δυνητικούς 
τελικούς δικαιούχους για την υποβολή προτάσεων. 

9. Η πρόταση που υποβλήθηκε στην Ειδική Υπηρεσία 

Διαχείρισης του Ε.Π.(ημερομηνία και αριθμός 

πρωτοκόλλου), με το συνημμένο σε αυτήν Τεχνικό Δελτίο 
(έργου) της πράξης. 

10. Το δελτίο ελέγχου εκπλήρωσης των κριτηρίων επι¬ 
λογής της πράξης, σύμφωνα με το οποίο η πράξη αξιολο¬ 
γήθηκε θετικά. 

11. Οι γνωμοδοτήσεις της Διαχειριστικής Αρχής του 
ΚΠΣ και των αρμοδίων Υπουργείων (αναφέρονται οι αριθ¬ 
μοί πρωτοκόλλου και οιημερομηνίεςτων εγγράφων). Στις 
περιπτώσεις που δεν εκφράστηκε γνώμη εντός της τεθεί- 
σας προθεσμίας σύμφωνα με την παράγραφο 2 του άρ¬ 
θρου 5 του Ν. 2860/2000 αυτό αναφέρεται ρητά. Για τα 
δημόσια έργα προϋπολογισμού άνω των 50 εκατ.ευρώ 
καθώς και για τα έργα που παράγουν έσοδα στον τελικό 
δικαιούχο, θα αναφέρεται ο αριθμός πρωτοκόλλου και η 
ημερομηνία έκδοσης της Απόφασης (σύμφωνη γνώμη) 
του Υπουργού Εθνικής Οικονομίας. 

III. Η περιγραφή του αντικειμένου της Απόφασης. 

Στο περιγραφικό μέρος της Απόφασης αναφέρονται 
ιδίως: 

1. Ο τίτλος της πράξης. 

2. Το μέτρο του Επιχειρησιακού Προγράμματος στο 
οποίο εντάσσεται η πράξη. 

3. Ο κωδικός της πράξης στο Ολοκληρωμένο Πληρο¬ 
φοριακό Σύστημα (ΟΠΣ). 

4. Η περιγραφή του φυσικού αντικειμένου της πράξης 
που εγκρίνεται, όπως έχει καταχωρηθεί στο αντίστοιχο 
πεδίο του ΟΠΣ. 

5. Ο τελικός δικαιούχος, δηλαδή ο φορέας ο οποίος 
έχει την ευθύνη εκτέλεσης της πράξης. 

6. Ο τρόπος εκτέλεσης της πράξης. Στην περιγραφή 
του τρόπου εκτέλεσης θα διευκρινίζεται εάν πρόκειται για 
αναθέσεις σε τρίτους ή εάν η εκτέλεση θα γίνει από τον 
ίδιο τον τελικό δικαιούχο χωρίς προσφυγή ανάθεσης σε 
τρίτους. Τόσο στηνπερίπτωση εκτέλεσης απότον ίδιο τον 
τελικό δικαιούχο όσο και στην περίπτωση ανάθεσης σε 
τρίτους θα γίνεται αναφορά του σχετικού έννομου πλαι¬ 
σίου. 

7. Το χρονοδιάγραμμα υλοποίησης της πράξης και 
ιδίως οι ημερομηνίες έναρξης και λήξης υλοποίησης του 
φυσικού αντικειμένου και των πληρωμών. 

8. Ο επιλέξιμος προϋπολογισμός της πράξης και η ανά¬ 
λυσή του κατά κατηγορίες επιλέξιμων δαπανών. 

9. Η κοινοτική συμμετοχή και το διαρθρωτικό Ταμείο 
που την καλύπτει. 

10. Η κρατική συμμετοχή. 

11. Η ιδία συμμετοχή του τελικού δικαιούχου, εφόσον 
υπάρχει. 

12. Η εκτίμηση της ιδιωτικής συμμετοχής, εφ όσον 
υπάρχει. 

13. Ο κωδικός του κρατικού προϋπολογισμού - τμήμα 
Προϋπολογισμού Δημοσίων Επενδύσεων (κωδικός Συλ¬ 
λογικής Απόφασης) μέσω του οποίου ο τελικός δικαιού¬ 
χος θα λαμβάνει τις κρατικές και κοινοτικές πιστώσεις 
που προβλέπονται. 

14. Ο Φορέας Χρηματοδότησης, δηλαδή το Υπουργείο 
ή η Περιφέρεια ή η Νομαρχιακή Αυτοδιοίκηση, ο οποίος 
έχει την ευθύνη απόδοσης των πιστώσεων στον τελικό δι¬ 
καιούχο μέσω του κρατικού προϋπολογισμού. 

15. Η διαδικασία και ο τρόπος απόδοσης των πιστώσε¬ 
ων στον τελικό δικαιούχο με αναφορά του σχετικού έννο¬ 
μου πλαισίου. 

16. Στην απόφαση θα γίνεται αναφορά του Τεχνικού 
Δελτίου Έργου και Υποέργου, το οποίο προσαρτάται σε 
παράρτημα και αποτελεί αναπόσπαστο μέρος της Από¬ 
φασης ένταξης της Πράξης γιατιςλεπτομέρειεςτου αντι¬ 
κειμένου της πράξης. 

IV. Οι όροι ένταξης της πράξης στο συγκεκριμένο μέτρο 
του Επιχειρησιακού Προγράμματος και οι υποχρεώσεις 
του τελικού δικαιούχου. 

Καταγράφονται οι γενικοί, οι ειδικοί όροι ένταξης και οι 
υποχρεώσεις του τελικού δικαιούχου πέραν της υποχρέ¬ 
ωσης εκτέλεσης της πράξης, όπως περιγράφεται στο ση¬ 
μείο III της παρούσης και στο Τεχνικό Δελτίο Έργου και 
Υποέργου και ιδίως: 

1. Η υποχρέωση ενημέρωσης της Ειδικής Υπηρεσίας 
Διαχείρισης του Επιχειρησιακού Προγράμματος με τα 
Μηνιαία Δελτία Δήλωσης Δαπανών για την πράξη με την 
επισήμανση ότι τα δελτία αυτά επέχουν θέση υπεύθυνης 
δήλωσης των υπευθύνων για τις πληρωμές και για το 
πραγματοποιηθέν έργο του τελικού δικαιούχου και απο¬ 
τελούν αίτημα χρηματοδότησης της αναλογούσας εθνι¬ 
κής και κοινοτικής χρηματοδότησης. 

2. Η υποχρέωση ενημέρωσης της Ειδικής Υπηρεσίας 
Διαχείρισης του Επιχειρησιακού Προγράμματος με τα 
Τριμηνιαία Δελτία Παρακολούθησης του έργου και των 
υποέργων του με την επισήμανση ότι τα δελτία αυτά επέ¬ 
χουν θέση υπεύθυνης δήλωσης του υπευθύνου του έρ¬ 
γου του τελικού δικαιούχου. 


3. Η υποχρέωση τήρησηςτης κοινοτικής και εθνικής Νο¬ 
μοθεσίας κατά την εκτέλεση της πράξης και ιδίως όσον 
αφορά τις δημόσιες συμβάσεις, (ανεξάρτητα εάν από την 
νομική μορφή και την εσωτερική κανονιστική διαδικασία 
του τελικού δικαιούχου δενπροβλέπεται), το περιβάλλον, 
τις κρατικές ενισχύσεις, την ισότητα, την Κοινή Αγροτική 
Πολιτική και την Κοινή Πολιτική Αλιείας κατά περίπτωση. 
Σε ότι αφορά την εθνική νομοθεσία θα αναφέρονται οι 
σχετικοί νόμοι και κανονιστικές πράξεις που εφαρμόζο¬ 
νται κατά την υλοποίηση της πράξης, εφόσον έχουν 
εναρμονιστεί με το κοινοτικό δίκαιο. Στις περιπτώσεις μη 
εναρμόνισης ισχύουν οι κανονισμοί και οι κοινοτικές οδη¬ 
γίες προκειμένου η πράξη να διατηρεί το δικαίωμα για 
χρηματοδότηση από το Ε.Π. 

4. Η υποχρέωση (σύμφωνα με τους λεπτομερείς κανό¬ 
νες που προβλέπονται στον κανονισμό (ΕΚ) 1159/2000) 
ανάρτησης ενημερωτικής πινακίδας κατά την διάρκεια 
εκτέλεσης της πράξης και αναμνηστικής πλάκας (στα έρ¬ 
γα υποδομής) κατά την ολοκλήρωσή της καθώς και η ν 
υποχρέωση αναφοράς της κοινοτικής και κρατικής συμ¬ 
μετοχής σε οποιαδήποτε δημοσίευση ή διάτων μέσων μα¬ 
ζικής επικοινωνίας δημοσιότητα της πράξης . 

5. Η υποχρέωση λειτουργίας μηχανισμού πιστοποίη¬ 
σης εκτέλεσης της πράξης, ο οποίος θα εξασφαλίζει 
τον αποτελεσματικό έλεγχο της ποιότητας και ποσότη¬ 
τας των υλικών των υπηρεσιών και του τελικού παραδο¬ 
τέου αποτελέσματος, καθώς και η υποχρέωση λειτουρ¬ 
γίας εσωτερικού μηχανισμού ελέγχου των πληρωμών, ο 
οποίος θα εξασφαλίζει την νομιμότητα και κανονικότη- 
τάτους. 

6. Η υποχρέωση τήρησης ξεχωριστής λογιστικής μερί¬ 
δας για την πράξη, στην οποία θα καταχωρίζονται όλες οι 
επιλέξιμες πλη ρω μές, πο υ θα αντίστοιχο ύ ν πλή ρως με τις 
δηλούμενες προς την Ειδική Υπηρεσίας Διαχείρισης του 
Επιχειρησιακού Προγράμματος στα Μηνιαία Δελτία Δή¬ 
λωσης Δαπανών. 

7. Η υποχρέωση τήρησης ξεχωριστού τραπεζικού λο¬ 
γαριασμού για την πράξη (στις περιπτώσεις έμμεσων 
πληρωμών του άρθρου 11 του Ν. 2860/2000) και η υπο¬ 
χρέωση υποβολής στοιχείων κίνησης του λογαριασμού 
στην Ειδική Υπηρεσία Διαχείρισης του Ε.Π. και στην Αρχή 
Πληρωμής και ειδικότερα για τους δημιουργούμενους 
τόκους. 

8. Η υποχρέωση τήρησης όλων των δικαιολογητικών 
που αφορούν την εκτέλεση της πράξης τουλάχιστον για 
τρία χρόνια μετά την ολοκλήρωση του Ε.Π. 

9. Η υποχρέωση κοινοποίησης στη διαχειριστική αρχή, 
των εγγράφων που αφορούντηνπράξη και σχετίζονται με 
τον έλεγχο και την παρακολούθηση αυτής και ιδίως την 
υποχρέωση του τελικού δικαιούχου για άμεση ενημέρω¬ 
ση της διαχειριστικής αρχής όταν η πράξη υποστεί σημα¬ 
ντική τροποποίηση. 

10. Η υποχρέωση καθ’ όλη τη διάρκεια εκτέλεσης της 
πράξης, να θέτει στη διάθεση, εφόσον ζητηθούν, της 
Ειδικής Υπηρεσίας Διαχείρισης του Επιχειρησιακού 
Προγράμματος, της Αρχής Πληρωμής, της Επιτροπής 
Δημοσιονομικού Ελέγχου και της Επιτροπής Παρακο¬ 
λούθησης του Ε.Π όλα τα έγγραφα, δικαιολογητικά ή 
στοιχεία της πράξης, καθώς και σε όλους τους ελε¬ 
γκτικούς μηχανισμούς της Ελλάδας ή της Ευρωπαϊκής 
Ένωσης. 

11. Για τα έργα που η εκτέλεσή τους διέπεται από το Ν. 
1418/84 όπως ισχύει κάθε φορά θα αναφέρονται τα στά¬ 
δια εκτέλεσης, για τα οποία ο τελικός δικαιούχος έχει 
υποχρέωση να λάβει προέγκριση από την Ειδική Υπηρε¬ 
σία Διαχείρισης του Επιχειρησιακού Προγράμματος προ- 
κειμένου να προχωρήσει στο επόμενο στάδιο. Αντίστοιχα 
για τις λοιπές πράξεις η Ειδική Υπηρεσία Διαχείρισης 
μπορεί να ορίσει στάδια εκτέλεσης με υποχρέωση προέ¬ 
γκρισης. 

12. Αναφορά των κυρώσεων που επιφέρει για τον τελι¬ 
κό δικαιούχο η μη εναρμόνιση του με τις υποχρεώσεις και 
τους όρους της Απόφασης και ιδίως την προσωρινή ή και 
την οριστική διακοπή της χρηματοδότησης ή την απέντα- 
ξη της πράξης από το Ε. Π. και την υποχρέωση του τελι¬ 
κού δικαιούχου στην επιστροφή του συνόλου της μετα- 
φερθείσας χρηματοδότησης σύμφωνα με τα προβλεπό- 
μενα από το Ν.2860/2000. 

13. Η υποχρέωση του τελικού δικαιούχου για άμεση 
ενημέρωση της Ειδικής Υπηρεσίας Διαχείρισης οσάκις 
διαφοροποιηθούν οι συνθήκες ή το χρονοδιάγραμμα 
εκτέλεσης της πράξης. Σε περίπτωση αύξησης του προ¬ 
ϋπολογισμού της πράξης, ο τελικός δικαιούχος υποβάλ¬ 
λει εκ νέου για ένταξη την πράξη με τα νέα οικονομικά 
στοιχεία. 

14. Η υποχρέωση του τελικού δικαιούχου σε κάθε πε¬ 
ρίπτωση να δέχεται επιτόπιους ελέγχους από την Ειδι¬ 
κή Υπηρεσία Διαχείρισης του Επιχειρησιακού Προ¬ 
γράμματος καθώς και από τα άλλα αρμόδια ελεγκτικά 
όργανα. 

15. Η υποχρέωση του τελικού δικαιούχου να ενημερώ¬ 
νει με τα κατάλληλα μέσα τις επιχειρήσεις (σε περίπτωση 
κρατικών ενισχύσεων) ή τον ανάδοχο του έργου για τις 
υποχρεώσεις που αναλαμβάνουν ως τελικοί αποδέκτες 
συμπεριλαμβανομένων και των επιτόπιων ελέγχων από 
την Ειδική Υπηρεσία Διαχείρισης του Επιχειρησιακού 
Προγράμματος καθώς και από τα άλλα αρμόδια ελεγκτι¬ 
κά όργανα. 

16. Για τις πράξεις που αφορούν υποδομές, για τις 
οποίες απαιτείται η εξασφάλιση λειτουργία τους μετά την 
ολοκλήρωσή τους, καθορίζονται οι συγκεκριμένοι όροι 
λειτουργίας που απαιτείται να ικανοποιηθούν. Στις περι¬ 
πτώσεις όπου άλλος φορέας πλην του τελικού δικαιού¬ 
χου αναλαμβάνει την υποχρέωση λειτουργίας, η Απόφα¬ 
ση ένταξης αποστέλλεται και σε αυτόν. 

Άρθρο 3 

Υπογραφή της Απόφασης ένταξης 

Η Απόφαση ένταξης υπογράφεται από τον Γενικό ή 
Ειδικό Γραμματέα στην αρμοδιότητα του οποίου υπά¬ 
γεται η Ειδική Υπηρεσία Διαχείρισης του Επιχειρησια¬ 
κού Προγράμματος μετά από εισήγηση του Προϊστα¬ 
μένου της. 

Η παρούσα ισχύει από τη δημοσίευσή της στην Εφημε¬ 
ρίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουνίου 2001 

Ο ΥΦΥΠΟΥΡΓΟΣ 

ΧΡΗΣΤΟΣ ΑΣΤ. ΠΑΧΤΑΣ 


Αριθ. 2/34126/0022 (3) 

Καθορισμός αμοιβής του Προέδρου και του Διευθύνο- 
ντος Συμβούλου και αποζημίωσης των μελώντου Διοι¬ 
κητικού Συμβουλίου της Ανώνυμης Εταιρείας με την 
επωνυμία «Ανώνυμη Εταιρεία Προβολής της Ελληνι¬ 
κής Πολιτιστικής Κληρονομιάς Α.Ε.» καθώς και της 
Εκτελεστικής Επιτροπής του Δ.Σ. της ανωτέρω Εται¬ 
ρείας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του άρθρου 6 παρ. 2 Α του Ν. 2557/97 «Θεσμοί, μέτρα 
και δράσεις πολιτιστικής ανάπτυξης» (ΦΕΚ Α'/271) όπως 
αυτό προστέθηκε με το άρθρο 6 παρ.1 του Ν. 2819/2000 
«Ίδρυση Εταιρείας «Ολυμπιακό Χωριό 2004 Α.Ε.», προ¬ 
στασία Ολυμπιακών Συμβόλων και Σημάτων και άλλες 
διατάξεις» (ΦΕΚ Α'/84) και στη συνέχεια τροποποιήθηκε 
με το άρθρο 1 παρ.11 του Ν. 2833/2000 «Θέματα προε¬ 
τοιμασίας των Ολυμπιακών Αγώνων 2004 και άλλες δια¬ 
τάξεις» (ΦΕΚΑ7150). 

β) Του άρθρου 40 του Ν. 849/1978 «περί παροχής κινή¬ 
τρων δια την ενίσχυσιν της περιφερειακής και οικονομι¬ 
κής ανάπτυξης της Χώρας» όπως συμπληρώθηκε με το 
άρθρο 8τουΝ. 2129/1993. 

γ) Του άρθρου 27 του Ν. 2081/92 «Ρύθμιση του θεσμού 
των Επιμελητηρίων τροποποίηση των διατάξεων του Ν. 
1712/1987 για τον εκσυγχρονισμό των Επαγγελματικών 
Οργανώσεων των Εμπόρων, Βιοτεχνών και λοιπών Επαγ- 
γελματιών και άλλες διατάξεις». 

2. Την αριθμ. 1039386/441/0006Ύ21.4.2000 απόφαση 
του Πρωθυπουργού και του Υπουργού Οικονομικών 
«Ανάθεση αρμοδιοτήτων στους Υφυπουργούς Οικονομι- 
κών»? (ΦΕΚ571/Β'). 

3. Την αριθμ. 3527/3.11.2000 απόφαση του Υπουργού 
Πολιτισμού περί Διορισμού των μελών του Διοικητικού 
Συμβουλίου της Ανώνυμης Εταιρείας με την επωνυμία 
«Ανώνυμη Εταιρεία Προβολής της Ελληνικής Πολιτιστι¬ 
κής Κληρονομιάς Α.Ε.» (ΦΕΚ 1392/Β714.11.2000). 

4. Την αριθμ. 1824/12.1.2001 απόφαση του Υπουργού 
Πολιτισμού «Αποδοχή παραίτησης των μελώντου Διοικη¬ 
τικού Συμβουλίου της Ανώνυμης Εταιρείας με την επωνυ¬ 
μία «Ανώνυμη Εταιρεία Προβολής της Ελληνικής Πολιτι¬ 
στικής Κληρονομικός Α.Ε. και διορισμός νέων μελών» 
(ΦΕΚ 28/Β717.1.2001). 

5. Την αριθμ. 3753/14.11.2000 απόφαση του Υπουργού 
Πολιτισμού «Ορισμός μελών και αρμοδιοτήτων της Εκτε¬ 
λεστικής Επιτροπής του Διοικητικού Συμβουλίου της 
Ανώνυμης Εταιρείας με την επωνυμία «Ανώνυμη Εταιρεία 
Προβολής της Ελληνικής Πολιτιστικής Κληρονομιάς 
Α.Ε.» (ΦΕΚ 1407/Β717.11.2000). 

6. Την αριθμ. 1859/12.1.2001 απόφαση του Υπουργού 
Πολιτισμού «Ορισμός μελών και αρμοδιοτήτων της Εκτε¬ 
λεστικής Επιτροπής του Διοικητικού Συμβουλίου της 
Ανώνυμης Εταιρείας με την επωνυμία «Ανώνυμη Εταιρεία 
Προβολής της Ελληνικής Πολιτιστικής Κληρονομιάς 
Α.Ε.» (ΦΕΚ28/Β717.1.2001). 

7. Το γεγονός ότι η προκαλούμενη με την απόφαση αυ¬ 
τή δαπάνη θα καλυφθεί από τις πιστώσεις του προϋπολο- 

γισμού της Ανώνυμης Εταιρείας Προβολής της Ελληνι¬ 
κής Πολιτιστικής Κληρονομιάς, αποφασίζουμε: 

Α. Καθορίζουμε τη μηνιαία αμοιβή του Προέδρου, του 
Διοικητικού Συμβουλίου και του Διευθύνοντος Συμβού¬ 
λου της Ανώνυμης Εταιρείας Προβολής της Ελληνικής 
Πολιτιστικής Κληρονομιάς, οι οποίοι θα είναι πλήρους και 
αποκλειστικής απασχόλησης καθ’ όλο το διάστημα της 
θητείας τους, ως εξής: 

α) Πρόεδρος Δ.Σ.: 1.800.000 δρχ. 

β) Διευθύνων Σύμβουλος: 1.700.000 δρχ. 

Β. 1. Καθορίζουμε την κατά συνεδρίαση αποζημίωση 
των μελών του Διοικητικού Συμβουλίου της ανωτέρω 
Εταιρείας στο ποσόντων 100.000 δραχμών (293, 47 ευ¬ 
ρώ) και μέχρι του αριθμού των τεσσάρων (4) συνεδριάσε¬ 
ων το μήνα. 

2. Το ανωτέρω Δ.Σ. μπορεί να πραγματοποιεί και περισ¬ 
σότερες των τεσσάρων (4) συνεδριάσεων το μήνα, χωρίς 
αποζημίωση. 

Γ. Η παρούσα ισχύει: 

α) ως προς τα διορισθέντα με τις αριθμ. 3527/3.11.2000 
και 3753/14.11.2000 Υ.Α. μέλη από 14.11.2000 έως 
16.1.2001. 

β) ως προς τα μέλη που διορίσθηκαν με τις αριθμ. 
1824/12.1.2001 και 1859/12.1.2001 Υ.Α. από 17.1.2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουνίου 2001 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΓΕΩΡΓΙΟΣ ΔΡΥΣ ΕΥΑΓΓΕΛΟΣ ΒΕΝΙΖΕΛΟΣ 

-♦- 

Αριθ.2/33477/0023Α (4) 

Ομόλογα συνταξιούχων Βουλευτών - Δικαστικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του ν. 1914/90 "Εκ¬ 
συγχρονισμός και ανάπτυξη του Δημόσιου τομέα και της 
Κεφαλαιαγοράς, φορολογικές ρυθμίσεις και άλλες δια¬ 
τάξεις" (ΦΕΚ 178Α/17.12.1990). 

2. Τις διατάξεις του άρθρου 8 του ν.2842/2000 (ΦΕΚ 
207/2000 τ.Α) "Λήψη συμπληρωματικών μέτρων για την 
εφαρμογή των Κανονισμών (ΕΚ) 1103/97,974/98 του Συμ¬ 
βουλίου, όπως ισχύουν σχετικά με την εισαγωγή του ΕΥ¬ 
ΡΩ". 

3. Τις διατάξειςτης παραγρ.6του άρθρου 16 καιτου άρ¬ 
θρου 24του Ν.2592/1998. 

4. Την διάταξη του άρθρου 14 παρ.11 του Ν. 1968/91 
(ΦΕΚ 150/91 τ.Α). 

5. Τις διατάξεις των άρθρων 5 έως και 12 του 
Ν.2198/1994 "Αύ ξηση αποδοχών δη μοσίων υπαλλήλων εν 
γένει, σύναψη δανείων υπό του Ελληνικού Δημοσίου και 
δημιουργία στην Τράπεζα της Ελλάδος Συστήματος Πα¬ 
ρακολούθησης Συναλλαγών επί τίτλων με λογιστική μορ¬ 
φή (άϋλοιτίτλοι)" (ΦΕΚ 43Α/22.3.1994). 

6. Τις διατάξεις του άρθρου 11 του ν.2459/1997 "Κα¬ 
τάργηση φορολογικών απαλλαγών και άλλες διατάξεις" 
(ΦΕΚ 17Α’/18.2.1997), όπως τροποποιήθηκε με το άρθρο 
9 του Ν.2579/98) . 


7. Τις διατάξεις του άρθρου 15 του Ν. 2628/1998 (ΦΕΚ 
151 Α/1998). 

8. Την αριθμ. 2021180/2981/0023/31.3.1997 απόφαση 
του Υπουργού των Οικονομικών "Περί των δαπανών σύ¬ 
ναψης, έκδοσης και εξυπηρέτησης κ.λ.π. των δανείωντου 
δημοσίου (ΦΕΚ 286/Β/10.4.1997)". 

9. Την αριθμ. 1039386/441/Α006/21.4.2000 απόφαση 
του Πρωθυπουργού και Υπουργού Οικονομικών "Ανάθε¬ 
ση αρμοδιοτήτων Υπουργού Οικονομικών στους Υφυ¬ 
πουργούς Οικονομικών". 

10. Την αριθμ. 2041226/5438/0023/26.4.1994 απόφαση 
του Υπουργού Οικονομικών "Καθορισμός όρων, τύπου 
και κειμένου των ομολόγων Ελληνικού Δη μοσίου σε δραχ¬ 
μές σταθερού επιτοκίου" όπως τροποποιήθηκε με την 
αριθμ. 2003041/470/0023/17.1.1997 όμοια. 

11. Την αριθμ. 71320/2000 (ΦΕΚ 855/11.7.2000) απόφα¬ 
ση του Υπουργού Οικονομικών "Καταβολή διαφοράς σύ¬ 
νταξης σε συνταξιούχους Δικαστές και Μέλη του Νομικού 
Συμβουλίου του Κράτους για το χρονικό διάστημα 
1.12.91-31.12.95" 

12. Την αριθμ. 71324/2000 (ΦΕΚ 855/11-07-2000) από¬ 
φαση του Υπουργού Οικονομικών "Καταβολής διαφοράς 
σύνταξης σε συνταξιούχους Βουλευτές για το χρονικό 
διάστημα 1.12.91 -31.12.95". 

13. Την αριθμ.2/12/0023Α/2.1.2001 απόφαση του 
Υπουργού Οικονομικών "Εκδοση επτά(7) Ειδικών Ομολο¬ 
γιακών δανείων σε ΕΥΡΩ, καταβολής διαφοράς σύνταξης 
σε συνταξιούχους Βουλευτές και Δικαστικούς περιόδου 
από 1.12.1991 έως 31.12.1995 με ημερομηνία έκδοσης 
2 . 1 . 2001 ". 

14. Την αριθμ.2/20678/0023Α/4.4.2001 απόφαση του 
Υπουργού Οικονομικών "Εκδοση ενός (1) Ειδικού Ομολο¬ 
γιακού Δανείου σε ΕΥΡΩ, με ημερομηνία έκδοσης 

5.4.2001 καιτην διάθεση στις 5.4.2001 ομολόγωντου Ελ¬ 
ληνικού Δημοσίου με άνοιγμα (Γθ-ορθηίπ 9 ) των έξι (6) Ει¬ 
δικών Ομολογιακών Δανείων σε ΕΥΡΩ, έκδοσης 2.1.2001, 
η οποία αφορά καταβολή διαφοράς σύνταξης βάσει συ¬ 
μπληρωματικών καταστάσεων, σε δικαιούχους συνταξι¬ 
ούχους Βουλευτές και Δικαστικούς και μέλη των οικογε- 
νειώντουςαπό 1.12.1991 έως31.12.1995. 

15. Την αριθμ. 255/92 Γνωμοδότηση του Νομικού Συμ¬ 
βουλίου του Κράτους. 

16. Το υπ’αριθμ.97374/01/25.5.2001 έγγραφο της Δ45 
Ελέγχου και Εντολής Πληρωμής Πολιτικών και Προσωπι¬ 
κών συντάξεων και τη συνημμένη συμπληρωματική κατά¬ 
σταση συνταξιούχων Βουλευτών και Δικαστικών, υπογε¬ 
γραμμένη από τον Υπουργό Οικονομικών, δικαιούχων συ¬ 
μπληρωματικής σύνταξης, οι οποίοι δεν είχαν 
συμπεριληφθεί στην αρχική 2/12/0023Α/2.1.2001 απόφα¬ 
ση του Υφυπουργού Οικονομικών για το χρονικό διάστη¬ 
μα από 1.12.1991 έως 31.12.1995, αποφασίζουμε: 

1. Τηνέκδοση ενός (1) Ειδικού Ομολογιακού Δανείου σε 
ΕΥΡΩ, συνολικού ύψους 5.693,9 ΕΥΡΩ χωρίς τοκομερί¬ 
δια (ζθγο οουροπ), σε άϋλη μορφή, με ημερομηνία έκδο¬ 
σης 7.6.2001 και λήξης 8.6.2001 και ονομασία Ειδικό Δά¬ 
νειο Ν.1914/90 άρθρο 31-32. 

2. Την διάθεση ομολόγωντου Ελληνικού Δημοσίου στις 

7.6.2001 με άνοιγμα (Βθ-ορΘπίηρ) των υπολοίπων έξι(6) 
Ειδικών Ομολογιακών δανείων σε ΕΥΡΩ, έκδοσης 

2.1.2001 και λήξης όπως αναφέρονται κατωτέρω παρ.4 
και είχαν εκδοθεί με την αριθμ. 1.12.0023 Α /2.1.2001 από- 

φάση του Υφυπουργού Οικονομικών συνολικού ύψους 
για κάθε μια έκδοση 5.693,90 ΕΥΡΩ χωρίς τοκομερίδια 
(ζθγο οουροη), σε άϋλη μορφή, και ονομασία Ειδικά δά¬ 
νεια ν. 1914/90 άρθρο 31 -32. 

3. Σκοπός της πιο πάνω έκδοσης και διάθεσης Ομολό¬ 
γων είναι η εξόφληση της υποχρέωσης του Ελληνικού Δη¬ 
μοσίου βάσει συμπληρωματικής κατάστασης που μας 
έστειλε η Υπηρεσία Συντάξεων του Γ.Λ. Κράτους 45η 
Δ/νση για την καταβολή διαφοράς σύνταξης περιόδου 
από 1.12./91 έως 31.12.95, στους συνταξιούχους Βου- 
λευτές-Δικαστικούς, οι οποίοι δεν είχαν συμπεριληφθεί 
στην αρχική απόφαση. 

4. Τα ομόλογα θα εξοφλούνται σύμφωνα με τις κατωτέ¬ 
ρω αναφερόμενες ημερομηνίες λήξης και το αντίστοιχο 
ποσό, όπως αυτό προκύπτει μετά τις σχετικές στρογγυ¬ 
λοποιήσεις από τη μετατροπή των δραχμών σε ΕΥΡΩ, για 
τις περιπτώσεις 2),-3),-4),-5),-6) και 7) θα προσαυξηθεί το 
ποσό που αναφέρεται στην αρχική απόφαση του Υπουρ¬ 
γού Οικονομικών 2.12.002372.1.2001. 


1) 8.6.2001 ΕΥΡΩ 5.693,90 

2) 2.7.2001 ΕΥΡΩ... 5.693,90 

3) 2.1.2002 ΕΥΡΩ... 5.693,90 

4) 2.7.2002 ΕΥΡΩ... 5.693,90 

5) 2.1.2003 ΕΥΡΩ... 5.693,90 

6) 2.7.2003 ΕΥΡΩ... 5.693,90 

7) 2.1.2004 ΕΥΡΩ... 5.693,90 

5. Για τα πιο πάνω ομόλογα οι κωδικοί αριθμοί Ι3ΙΝ θα εί¬ 
ναι οι ίδιοι με αυτούς που είχαν δοθεί κατά την έκδοση 
τους 2.1.2001 εκτός από το ομόλογο έκδοσης 7.6.2001 
και λήξης 8.6.2001 για το οποίο θα δοθεί νέο Ι5ΙΝ. 

6. Τα ομόλογα της ειδικής αυτής έκδοσης εκδίδονται 
σε άϋλη μορφή και είναι άτοκα. Η ονομαστική αξία των 
ομολόγων είναι 29,35 ΕΥΡΩ, που αντιστοιχεί στο ποσό 
των δρχ. 10.000, όπως αυτή έχει αναφερθεί στις υπ’ 
αριθμ. 71324/11.7.2000 και 71320/11.7.2000 Υπουργι¬ 
κές αποφάσεις. Ποσά μικρότερα αυτής της ονομαστι¬ 
κής αξίας θα χορηγηθούν σε μετρητά από την Υπηρεσία 
Συντάξεων. 

7. Τα ομόλογα είναι πληρωτέα την ημέρα της λήξης 
τους. Εάν η λήξη τους συμπέσει με μη εργάσιμη ημέρα η 
εξόφληση θα γίνει την αμέσως επόμενη εργάσιμη ημέρα. 
Η εξόφλησή τους μετά την ημερομηνία λήξης τους γίνε¬ 
ται στην ονομαστική τους αξία και δεν αποφέρουν τόκο 
γι’ αυτό το χρονικό διάστημα. 

8. Η αξίωση των κομιστών για τα ομόλογα υπόκειται σε 
δεκαετή παραγραφή που αρχίζει από την ημερομηνία λή- 
ξεως του τίτλου κάθε ομολόγου 

9. Η διάθεση των τίτλων γίνεται από την Τράπεζα Ελ¬ 
λάδος (Κεντρικό και υποκαταστήματα). Η εξόφληση 
των ομολόγων γίνεται από την Τράπεζα της Ελλάδος 
(Κεντρικό και υποκαταστήματα) ή τις εξουσιοδοτημέ¬ 
νες από την Τράπεζα της Ελλάδος Τράπεζες και λοι¬ 
πούς φορείς. 

10. Οι τίτλοι και η μεταβίβαση τους απαλλάσονται των 
τελών χαρτοσήμου. 

11. Τα ομόλογα του Ελληνικού Δημοσίου είναι διαπραγ¬ 
ματεύσιμα στο Χρηματιστήριο Αξιών Αθηνών. 

12. Από τις διατάξεις αυτής της απόφασης προκαλείται 
δαπάνη σε βάρος του Κρατικού Προϋπολογισμού για τα 
οικονομικά έτη 2001,2002,2003, 2004, η οποία θα εγγρά¬ 


φεται στις κατ’ έτος προβλέψεις δαπανών εξυπηρέτησης 
Δημοσίου Χρέους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουνίου 2001 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-♦- 

Αριθ. 2/26134/0025 (5) 

Παροχή της εγγύησης του Ελληνικού Δημοσίου στην Ευ¬ 
ρωπαϊκή Τράπεζα Επενδύσεων για κάλυψη δανείου 
της στη ΔΕΗ ποσού 43.140.132 ΕΥΡΩ (ισοτίμου των 
14,7 δις δραχμών). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/95 (ΦΕΚ 143/Α/12.7.95). 

2. Την Απόφαση της Διυπουργικής Επιτροπής του άρ¬ 
θρου 5 του Ν. 2322/95 (συνεδρίαση αριθμ. 35 της 
6/6/2001) με την οποία παρασχέθηκε η σύμφωνη γνώμη 
της στον Υπουργό Οικονομικών για την παροχή της εγ¬ 
γύησης του Ελληνικού Δημοσίου. 

3. Το αριθμ. 14309/ΔΕΚΟ 410/30.4.2001 έγγραφο του 
Υπουργείου Εθνικής Οικονομίας. 

4. Την αριθμ. 81/10.4.2001 απόφαση του Διοικητικού 
Συμβουλίου της ΔΕΗ. 

5. Το αριθμ. 4420/30.4.2001 έγγραφο της ΔΕΗ με το 
οποίο ζητάει την εγγύηση του Ελληνικού Δημοσίου για 
την κάλυψη του ανωτέρω δανείου. 

6. Την κοινή απόφαση του Πρωθυπουργού και του 
Υπουργού Οικονομικών αριθ. 1039386/441/Α0006/ 
21.4.2000 «Ανάθεση αρμοδιοτήτων του Υπουργού Οικο¬ 
νομικών στους Υφυπουργούς Οικονομικών», αποφασί¬ 
ζουμε: 

I. Παρέχουμε την εγγύηση του Ελληνικού Δημοσίου 
στην Ευρωπαϊκή Τράπεζα Επενδύσεων για τη μεταξύ αυ¬ 
τής και της Δημόσιας Επιχείρησης Ηλεκτρισμού (ΔΕΗ) 
σύναψη δανείου ποσού σαράντα τριών εκατομμυρίων 
εκατόν σαράντα χιλιάδων εκατόν τριάντα δύο 
(43.140.132) ΕΥΡΩ, ισοτίμου των δέκα τεσσάρων δισεκα¬ 
τομμυρίων επτακοσίων εκατομμυρίων (14.700.000.000) 
δραχμών για τη χρηματοδότηση του έργου «Μονάδα Συν¬ 
δυασμένου Κύκλου Κομοτηνής και Φράγμα Γρατινής». 

Μετην απόφαση αυτή, αναλαμβάνουμε την υποχρέωση 
να καλύψουμε τις υποχρεώσεις της ΔΕΗ που απορρέουν 
από τη σύμβαση του δανείου που θα υπογράφει μεταξύ 
της ΔΕΗ και της Ευρωπαϊκής Τράπεζας Επενδύσεων, σε 
περίπτωση καθυστέρησης εξόφλησης ληξιπρόθεσμης 
δόσης ή τόκων εκ μέρους της ΔΕΗ. 

II. Καθορίζουμε προμήθεια υπέρ του Δημοσίου 0,50% 
για την παρεχόμενη εγγύησή του, η οποία θα υπολογίζε¬ 
ται και θα αποδίδεται σ’αυτό από τη ΔΕΗ σύμφωνα με τα 
οριζόμενα στο έγγραφό μας αριθμ. 2009593/1391/7.2.96. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουνίου 2001 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 

Αριθ. 2/17035/0022 (6) 

Έγκριση μετακίνησης εκτός έδρας καθ’ υπέρβαση στους 
υπαλλήλους μελών της Α' Ο.Ψ.Σ.Ε.Τ. (Ομάδα Ψυχο- 
κοινωνικής Στήριξης Επαρχιακού Τύπου. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

α.Τις διατάξεις του άρθρου Ν.2685/99 (ΦΕΚ 35/35/ 
18.2.99 τ.Α). 

β.Την αριθμ. 2/60224/0022/30.8.99 Κοινή Υπουργική 
Απόφαση περί κανονισμού ανωτάτου ορίου ημερών κίνη¬ 
σης εκτός έδρας για εκτέλεση υπηρεσίας. 

γ.Το αριθμ. 4649/21.3.2000 έγγραφο του Ψυχιατρικού 
Νοσοκομείου Θεσσαλονίκης. 

δ.Την αρ. 2/80345/0004/8.11.99 Κ.Υ.Α. (ΦΕΚ 2040/19- 
11-99 τ.Β’) (Κοινή Απόφαση «Μεταβίβαση εξουσίας υπο¬ 
γραφής σύμφωνα με το άρθ.7 παρ.1 του Ν. 1943/91». 

ε.Το γεγονός ότι από την απόφαση αυτή προκαλείται 
δαπάνη ύψους 1.000.000 δρχ. περίπου, που θα καλυφθεί 
από τον προϋπολογισμό του τρέχοντος οικονομικού 
έτους 2001 του Νοσοκομείου, αποφασίζουμε: 

Εγκρίνουμε την εκτός έδρας κίνηση σε 120 ημέρες 
ετησίως στους υπαλλήλους μελών της Α’ Ο.Ψ.Σ.Ε.Τ. 
(Ομάδα Ψυχοκοινωνικής Στήριξης Επαρχιακού Τύπου): 
Ελευθεριάδου Γεωργίας του κλάδου ΔΈ. Αδελφών 
Νοσ/μων, Στόϊκου Αναστασίας, Κορυδέλη Αικ/νης, Τα- 
κατίνη Πασχαλίνας, Λεούση Ξανθής και Τσουκανά Πα¬ 
ναγιώτας του κλάδου ΤΕ Επισκεπτριών Υγείας, για τη 
πραγματοποίηση ταξιδιώντουςσε Νομούςτης Μακεδο¬ 
νίας, προκειμένου να παρακολουθούν πρώην ασθενείς 
του Νοσοκομείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μάίου 2001 
Οι Γ ενικοί Γ ραμματείς 

Δημοσιονομικής Πολιτικής Υπουργείου Υγείας 
Υπουργείου Οικονομικών και Πρόνοιας 

I. ΚΟΥΣΟΥΛΑΚΟΣ ΧΑΡ. ΣΟΦΙΑΝΟΣ 

-♦- 

Αριθ. 2/27291/0025 (7) 

Καθορισμός ανωτάτου ορίου έκδοσης εγγυητικών επι¬ 
στολών από την Συνεταιριστική Τράπεζα Νομού Κοζά¬ 
νης ΣΥΝ.ΠΕ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

Ι.-Τις διατάξεις της παραγράφου 1 του άρθρου τρίτου 
του νόμου 2441/96 (Α 256/96) «Κύρωση της από 8.8.96 
Σύμβασης μεταξύ του Ελληνικού Δημοσίου και της Εθνι¬ 
κής Τράπεζας της Ελλάδος και άλλες διατάξεις». 

2. - Το Π.Δ. 284/1988 «Οργανισμός του Υπουργείου Οι¬ 
κονομικών» (Α. 128/88). 

3. -Την αριθμ. 2/38554/0004/23.5.00 (ΦΕΚ703Β77.6.00) 
απόφαση του Υφυπουργού Οικονομικών «Μεταβίβαση 
αρμοδιοτήτων και της εξουσίας να υπογράφουν με 
«Εντολή Υφυπουργού» στο Γενικό Γραμματέα Δημοσιο¬ 
νομικής Πολιτικής, στους Γενικούς Δ/ντές και στους 


Προϊστάμενους Διευθύνσεων και Τμημάτων του Γενικού 
Λογιστηρίου του Κράτους. 

4. - Την απόφασή μας 2028691/4534/3.8.95 «Καθορι¬ 
σμός ανωτάτου ορίου έκδοσης εγγυητικών επιστολών» 
από τις Τράπεζες που γίνονται δεκτές από το Δημόσιο και 
τα Ν.Π.Δ.Δ. σε διαγωνισμούς ή Συμβάσεις για εκτέλεση 
έργων, προμήθειες κ.λ.π. 

5. - Το από 3.5.2001 έγγραφο της ανωτέρω Τράπεζας με 
το οποίο ζητά τον καθορισμό ανωτάτου ορίου έκδοσης 
εγγυητικών επιστολών. 

6. - Τη δραστηριότητα της Τράπεζας όπως εμφανίζεται 
σήμερα. 

7. - Το γεγονός ότι από την απόφαση αυτή δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

Καθορίζουμε το ανώτατο όριο έκδοσης Εγγυητικών 
Επιστολών της Συνεταιριστικής Τράπεζας Νομού Κοζά¬ 
νης ΣΥΝ.ΠΕ. στο ποσό των δρχ. πεντακοσίων εκατομμυ¬ 
ρίων (500.000.000) με τους όρους και τις προϋποθέσεις 
βάσει των οποίων παρέχονται από τις Τράπεζες που λει¬ 
τουργούν στην Ελλάδα εγγυήσεις στο Δημόσιο καιτα Νο¬ 
μικά Πρόσωπα Δημοσίου Δικαίου για εκτέλεση έργων, 
προμήθειες κ.λ.π. (απόφασή μας 2028691/4534/3.8.95). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουνίου 2001 

Με εντολή Υπουργού 

Η Γενική Διευθύντρια 
ΑΡΕΤΗ ΑΣΗΜΑΚΟΠΟΥΛΟΥ 

-♦- 

Αριθ. Φ.152/Β6/1752 (8) 

Συπλήρωση της Φ.152/Β6/1504/23.5.2001 ( ΦΕΚ 659-Β') 
Υπουργ.Απόφασης "πρόσβαση στην τριτοβάθμια 
εκπ/ση αποφοίτων Β/θμιας Εκπ/σης που υπάγονται 
στις ειδικές κατηγορίες κ.λ.π.". 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

1) Τις διατάξεις της παραγρ.4.του άρθρου 2 του ν. 
2525/1997 όπως αντικαταστάθηκε με τις διατάξεις της 
παραγρ.2του άρθρου 1 του Ν. 2909/2001 (ΦΕΚ90-Α). 

2) Τις διατάξεις του άρθρου 27 του Ν. 2081/1992, όπως 
αντικαταστάθηκε από τις διατάξεις της παραγρ.2 του άρ¬ 
θρου 1 του Ν. 2469/1997(ΦΕΚ 38-Α), κατ’ εφαρμογή των 
οποίων βεβαιώνεται ότι από τις διατάξεις της παρούσας 
δεν προκαλείται δαπάνη σε βάρος του κρατικού προϋπο¬ 
λογισμού. 

3) Την αριθμ. Φ.152/Β6/1504/23.5.2001 (ΦΕΚ 659-Β') 
Υπουργική απόφαση "πρόσβαση στην τριτοβάθμια 
εκπ/ση αποφοίτων β/θμιας εκπ/σης που υπάγονται στις ει¬ 
δικές κατηγορίες κ.λ.π.", αποφασίζουμε: 

Συμπληρώνουμε την αριθ. Φ.152/Β6/1504/23.5.2001 
(ΦΕΚ659-Β') Υπουργική απόφαση "πρόσβαση στηντριτο- 
βάθμια εκπ/ση αποφοίτων Β/θμιας Εκπ/σης που 
υπάγονται στις ειδικές κατηγορίες του εδαφίου α'της πα- 
ραγρ.4 του άρθρου 2 του Ν.2525/1997, όπως αντικατα- 
στάθηκε με τις διατάξεις της παραγρ.2 του άρθρου 1 του 
Ν.2909/2001 (ΦΕΚ90-Α')" μετηνπροσθήκη παραγρ. 8 στο 
άρθρο 13 της ανωτέρω απόφασης ως ακολούθως: 

"8. Για την εξέταση των "Φυσικώς αδυνάτων" υποψη¬ 
φίων συγκροτείται με απόφαση του προέδρου του Βαθ¬ 
μολογικού Κέντρου (Β.Κ.) του παρόντος άρθρου η επι¬ 
τροπή εξέτασης Φυσικώς αδυνάτων η οποία αποτελείται 
από: 

ί) Τον πρόεδρο ή ένα μέλος της Επιτροπής του Β.Κ., ως 
πρόεδρο. 

ϋ) Από δύο (2) εκπαιδευτικούς λειτουργούς Δ.Ε.. για κά¬ 
θε εξεταζόμενο μάθημα αντίστοιχης ειδικότητας κατά 
προτίμηση από αυτούς που το δίδαξαν το ίδιο σχολ.έτος 
ως εξεταστές -βαθμολογητές. 

ίϋ) Από ένα (1) σχολ.σύμβουλο ή εκπαιδευτικό λειτουρ¬ 
γό Δ. Ε. με βαθμό Α' της ίδιας ή συγγενούς με το εξεταζό¬ 
μενο μάθημα ειδικότητας ως εξεταστή-αναβαθμολογητή. 

ίν) Ένα (1) εκπαιδευτικό λειτουργό Δ.Ε. ή διοικητικό 
υπάλληλο ως γραμματέα της επιτροπής. 

ν) Στο χώρο λειτουργίας της Επιτροπής εξέτασης "φυ¬ 
σικώς αδυνάτων" παρευρίσκεται σχολίατρος ή άλλος ια¬ 
τρός του δημοσίου ή ιδιώτης ιατρός, ο οποίος ορίζεται με 
απόφαση του οικείου Νομάρχη μετά από εισήγηση του οι¬ 
κείου προϊσταμένου Δ/νσης Β/θμιας Εκπ/σης για την αντι¬ 


μετώπιση οποιοσδήποτε έκτακτης ανάγκης των εξεταζο- 
μένων. 

Ο οριζόμενος ιατρός οφείλει να είναι παρών μισή του¬ 
λάχιστον ώρα πριν από την έναρξη των εξετάσεων και να 
παραμείνει σε όλη τη διάρκεια των εξετάσεων. 

νί) Η επιτροπή έχει ως έργο την εξέταση και βαθμολό¬ 
γηση ή αναβαθμολόγηση σε κάθε μάθημα των υποψη¬ 
φίων που ανήκουν στην κατηγορία των "φυσικώς αδυνά¬ 
των". 

νϋ) Στο γραπτό δοκίμιο κάθε εξεταζομένου σημειώνεται 
ο τρόπος εξέτασης του υποψηφίου και υπογράφεται από 
τους εξεταστές και τον πρόεδρο της Επιτροπής. 

Κατά την εξέταση παρευρίσκεται και ο αναβαθμολογη- 
τής, για να αξιολογήσει το υποψήφιο σε περίπτωση δια¬ 
φοράς βαθμολογίας" 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουνίου 2001 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




